কম্পিউটার বর্তমান যুগর হাবিত্ব ডাঙর আবিস্কারহান। কম্পিউটার বুলতারা যন্ত্র এগ ইলেকট্রনিক্স যন্ত্রগ, যেগল আমি গাণিতিক বারো সত্য অসত্য বিচরি নিয়ামপারা ত্বরাকরে কোন ভুলভ্রান্তি নায়া করে পারিয়ার। উতাবাদে এ যন্ত্র এগ এলা, সিনেমা, বিভিন্ন গ্রাফচিত্র, রঙ বেরঙ, নানান খেল খেলা পারিয়ার। আগেকার যুগে মানু হুরু হুরু হিলনো সংখ্যা লেহানির কাম করলা। লেটিন ঠারে এর হুরু হুরু হিল উতারে কালক্স (Calx) বুলতারা বারো হুরু হুরু হিলনো সংখ্যা লেহানি এহানরে ক্যালকুলি বুলতারা। এরে ‘Calculi’ ওয়াহি এগত্ত ইংরেজী ‘Calculate’ ওয়াহি এগ আহেসেগ; বারো এরে ‘Calculate’ ওয়াহি এগত্ত আজিকার ‘Computer’ ওয়াহি এগর উৎপত্তি।